**Anexa nr. 5**

**LA REGULAMENTUL PRIVIND PROTECŢIA DATELOR CU CARACTER PERSONAL**

**Protecţia datelor cu caracter personal**

Camera de Comerţ şi Industrie Cluj (CCICJ) este înfiinţată şi funcţionează în temeiul Legii nr. 335/2007 a camerelor de comerţ din România, fiind o organizaţie neguvernamentală, autonomă, nonprofit, de utilitate publică, cu personalitate juridică, ce reprezintă, sprijină şi apără interesele generale ale comunităţii de afaceri din România, urmărind promovarea şi dezvoltarea industriei, comerţului, serviciilor şi agriculturii, în concordanţă cu cerinţele economiei de piaţă.

CCICJ are sediul în Cluj-Napoca, str. Horea nr.3 cod fiscal RO5201790, email: office@ccicj.ro, cont bancar RO25UGBI0000042017348RON, deschis la Garanti Bank., si este reprezentată legal de Ing.Stefan Florea Dimitriu – Preşedinte.

CCICJ prelucrează datele cu caracter personal, în condiţii tehnice şi organizatorice de securitate adecvată, prelucrarea efectuându-se cu respectarea legislaţiei în vigoare.

CCICJ prelucrează datele cu caracter personal primite direct de la persoanele vizate cu ocazia realizării atribuţiilor stabilite de lege, derulării raporturilor comerciale/contractuale si/sau participării la târgurile/expoziţiile/evenimentele organizate de CCICJ.

Datele cu caracter personal sunt colectate fie numai cu acordul/acceptul dumneavoastră, dacă sunt oferite cu bună ştiinţă, de buna voie, din proprie iniţiativă, fie la solicitarea CCICJ, de exemplu prin documente contractuale, prin formularul adeziune contract, prin unul din formularele fizice/on-line utilizate, respectiv formularul de contact online, formularul de comanda servicii online etc., prin abonarea la newslettere, participarea la evenimente, tombole şi concursuri, prin completarea datelor în formularul de înregistrare cont pe un website CCICJ etc.

Utilizarea website-urilor CCICJ se supune prezentelor prevederi şi Termenilor si Condiţiilor menţionate pe aceste website-uri.

În vederea realizării atribuţiilor stabilite de lege şi desfăşurării activităţii curente (ca interese legitime) ale CCICJ, şi aplicării prevederilor legale privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date (legislaţia internă şi dreptul comunitar), CCICJ are obligaţia de a administra în condiţii de siguranţă şi numai pentru scopul specificat, datele personale furnizate.

CCICJ nu va prelucra datele personale decât în măsura în care acest demers este necesar îndeplinirii scopurilor mai jos menţionate, cu respectarea masurilor legale de securitate şi confidenţialitate a datelor.

*Prelucrarea datelor cu caracter personal*reprezintă orice operațiune sau set de operațiuni, care se efectuează asupra datelor dumneavoastră cu caracter personal, prin mijloace automate sau neautomate, cum ar fi: colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea, sau punerea la dispoziţie în orice alt mod, alinierea sau combinarea, restricţionarea, blocarea, ștergerea, distrugerea, arhivarea.

În contextul realizării atribuţiilor stabilite de lege şi desfăşurării activităţii curente a CCICJ, inclusiv derulării activităţii comerciale/contractuale şi/sau participării la târgurile, expoziţiile şi/sau alte evenimente specializate organizate de CCICJ şi/sau în incinta imobilului CCICJ, precum şi în contextul îndeplinirii obligaţiilor legale, vă putem solicita anumite date cu caracter personal, *precum:* numele și prenumele, semnătura, telefon/fax, e-mail, loc de muncă, funcţia, CNP, seria şi numărul actului de identitate/paşaportului etc.

*Persoanele (vizate) ale căror date pot fi prelucrate de către* CCICJ, *exclusiv în scopurile mai jos menţionate sunt, după caz:*

* Clienţii persoane fizice ai CCICJ, (actuali, foşti sau potenţiali), vizitatori, public larg, reprezentanţii/împuterniciţii ai acestora, legali sau convenţionali;

- Reprezentanţii/împuterniciţii/persoanele de contact de afaceri (parteneri de afaceri/contractuali, expozanţi, co-expozanţi, organizatori, co-organizatori, furnizori, prestatori de servicii, locatari etc.- actuali, foşti sau potenţiali) şi ai instituţiilor/autorităţilor publice.

*Persoanele vizate sunt obligate să furnizeze date complete, actualizate si corecte. Refuzul de a furniza astfel de date poate determina imposibilitatea derulării relaţiei contractuale/de afaceri şi/sau imposibilitatea furnizării serviciilor* CCICJ*.*

*Prin citirea prezentelor prevederi, şi/sau semnarea oricărui document prin care sunt furnizate date personale către CCICJ, ori prin furnizarea datelor personale în vederea accesării serviciilor CCICJ si/sau participării la evenimentele organizate* *de CCICJ şi/sau în incinta imobilului CCICJ situat în Cluj-Napoca, str. Horea nr.3, persoanele vizate sunt informate şi/sau îşi exprimă în mod expres consimţământul (îşi dau acordul) cu privire la prelucrarea datelor personale în conformitate cu dispoziţiile legale privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date (legislaţia internă şi dreptul comunitar-UE).*

În cazul în care prelucrarea datelor nu mai este necesară pentru oferirea unui serviciu, pentru îndeplinirea unei obligaţii legale, şi nici nu este justificată de un interes legitim al CCIR persoanele vizate pot refuza o astfel de prelucrare sau îşi pot retrage consimţământul dat anterior, refuzul urmând să producă efecte pentru viitor. Persoanele vizate îşi pot retrage consimţământul pentru prelucrarea datelor în scop de marketing direct, oricând şi fără să fie necesar să indice un motiv. Ulterior soluţionării cererii de retragere a consimţământului, persoana vizată nu va mai primi informări comerciale cu privire la evenimentele/târgurile/serviciile oferite de CCICJ.

*Scopul colectării datelor cu caracter personal este:*

* Îndeplinirea atribuţiilor legale ale CCICJ;
* Organizarea de târguri, expoziţii, saloane şi alte manifestări/evenimente specializate;
* Derularea activităţii comerciale/contractuale a CCICJ;
* Facturarea şi încasarea valorii serviciilor oferite de CCICJ;
* Marketing, promovare, reclamă, publicitate, concursuri, loterii publicitare, inclusiv

transmiterea de oferte comerciale generale sau personalizate; dezvoltarea şi îmbunătăţirea serviciilor;

* Management operaţional;
* Gestionarea relaţiilor cu clienţii; comunicarea comercială cu clienţii/furnizorii prin orice mijloc de comunicare;
* Îndeplinirea obligaţiilor legale incidente;
* Comunicarea cu organismele/autorităţile/instituţiile publice sau de interes public;
* Activităţi de audit şi control/supraveghere;
* Arhivare, scopuri statistice;
* Colectare debite/Recuperare debite restante;
* Soluţionarea disputelor şi litigiilor, punerea în executare a unor hotărâri judecătoreşti, arbitrale, ordine judecătoreşti etc..

*CCICJ va considera toate informaţiile colectate de la dumneavoastră ca fiind confidenţiale şi nu le va partaja cu terţi (cu excepţia organizatorilor/co-organizatorilor unor evenimente organizate de CCICJ şi sau în incinta CCICJ, şi/sau partenerilor de afaceri, aşa cum este aceasta situaţie descrisă mai jos) fără consimţământul dumneavoastră expres si anterior.*

*Destinatarii datelor*pot fi chiar persoanele (vizate) care au furnizat datele persoane, după cum urmează:

- Clienţi persoane fizice ai CCICJ (actuali, foşti sau potenţiali), vizitatori, public larg, reprezentanţi/împuterniciţii acestora, legali sau convenţionali (pentru scopul derulării raporturilor comerciale/contractuale);

- Expozanţi, co-expozanţi, organizatori, co-organizatori, locatari, furnizori, prestatori şi alte entităţi juridice-parteneri de afaceri/contractuali ai CCICJ, autorităţi/instituţii publice;

*Destinatarii (alţii decât persoanele vizate) datelor pot fi:*

* Autorităţi publice centrale şi locale, autorităţi judecătoreşti, politie, parchet (în limitele prevederilor legale şi/sau ca urmare a unor cereri expres formulate), societăţi bancare, executori judecătoreşti, societăţi de asigurare şi reasigurare, organizaţii de cercetare a pieţei (scop statistic) etc.

*Prelucrarea datelor cu caracter personal în scop promoţional (marketing)*

Datele cu caracter personal furnizate de persoanele vizate (cum ar fi: nume şi prenume, adresa de e-mail, nr. fax, nr. telefon mobil/fix) vor putea fi prelucrate de CCICJ cu respectarea drepturilor acestora, în special a dreptului de informare şi opoziţie, în următoarele scopuri: marketing (inclusiv marketing direct), concursuri, loterii publicitare, efectuarea de comunicări comerciale pentru serviciile CCICJ, inclusiv cele dezvoltate împreună cu un partener CCICJ prin orice mijloc de comunicare, inclusiv prin intermediul serviciilor de comunicaţii electronice. Datele cu caracter personal furnizate de persoanele vizate vor putea fi folosite în scop promoţional (marketing) şi pentru produsele sau serviciile altor parteneri ai CCICJ, cu respectarea drepturilor persoanelor vizate.

În cazul în care CCICJ intenţionează să utilizeze datele dumneavoastră în scopuri de marketing direct, (după ce persoanele vizata au optat în acest sens) persoanele vizate vor fi informate în prealabil. Persoanele vizate îşi pot exercita dreptul de prevenire a unei asemenea prelucrări prin selectarea casetelor adecvate din formularele/documentele utilizate pentru colectarea datelor cu caracter personal.

Indiferent de situaţie, în cazul în care veţi dori ca datele cu caracter personal să înceteze a mai fi prelucrate de *CCICJ,* ne puteţi solicita în mod expres încetarea oricărei prelucrări de date din partea noastră. Totodată, atunci când veţi dori să nu mai primiţi newslettere sau materiale informative din partea *CCICJ*, va puteţi dezabona folosind butonul "Dezabonare" sau „Unsubscribe”.

*Prelucrarea datelor cu caracter personal prin intermediul sistemelor de supraveghere video*

CCICJ, prin intermediul sistemelor de supraveghere video, prelucrează datele cu caracter personal, respectiv imaginea şi alte informaţii ce permit identificarea persoanelor vizate.

Imaginile referitoare la persoane identificate sau identificabile, prelucrate prin mijloace de supraveghere video, constituie date cu caracter personal:

a) chiar dacă nu sunt asociate cu datele de identificare ale persoanei, sau

b) chiar dacă nu conţin imaginea persoanei filmate, ci alte informaţii de natură să conducă la identificarea acesteia (ex: numărul de înmatriculare al vehiculului).

Scopul prelucrării datelor personale consta în: monitorizarea/securitatea persoanelor, spaţiilor şi/sau bunurilor private, prevenirea şi combaterea infracţiunilor, îndeplinirea obligaţiilor legale şi realizarea intereselor legitime.

Informaţiile înregistrate sunt destinate utilizării de către CCICJ şi pot fi comunicate numai următorilor destinatari: persoana vizată, reprezentanţii legali/împuterniciţii persoanei vizate, reprezentanţii autorizaţi CCICJ, organele de urmărire/cercetare penală, instanţe judecătoreşti, în conformitate cu prevederile legislaţiei interne şi comunitare aplicabile activităţii desfăşurate de CCICJ.

Durata de stocare a datelor obţinute prin intermediul sistemului de supraveghere video este de 30 de zile, cu excepţia situaţiilor expres reglementate de lege sau a cazurilor temeinic justificate. La expirarea termenului înregistrările se distrug sau se şterg.

*În relaţia cu CCICJ, persoanele vizate, beneficiază conform prevederilor legale aplicabile de următoarele drepturi: dreptul de acces, dreptul la rectificare, dreptul la ştergerea datelor, dreptul la restricţionarea prelucrării, dreptul la portabilitatea datelor, dreptul la opoziţie si procesul decizional individual automatizat.*

*Durata prelucrării datelor cu caracter personal*

În vederea realizării scopului menţionat, CCICJ va prelucra datele cu caracter personal pe toata perioada de desfăşurare a activităţilor *CCICJ*, până în momentul în care persoana vizată, sau reprezentantul legal, va manifesta dreptul de opoziţie/ de ştergere (cu excepţia situaţiei în care CCICJ prelucrează datele în baza unei obligaţii legale sau justifică un interes legitim). Ulterior încheierii operaţiunilor de prelucrare a datelor cu caracter personal, în scopul pentru care au fost colectate, dacă persoana vizată sau reprezentantul legal al acesteia nu va manifesta dreptul de opoziţie/de ştergere, conform legii, aceste date vor fi arhivate de către CCICJ pe durata de timp prevăzută în procedurile interne ale CCICJ şi/sau vor fi distruse.

Pentru a evita utilizarea fără drept a datelor personale, precum şi eventualele abuzuri, utilizăm metode şi tehnologii de securitate, împreună cu politici şi proceduri de lucru adecvate, pentru a proteja datele cu caracter personal colectate.

Securitatea integrală a datelor transmise prin internet nu poate fi niciodată garantată. În timp ce CCICJ depune toate eforturile în privinţa protejării datelor personale, nu poate fi garantată în mod absolut securitatea datelor transmise către website-urile CCICJ. Orice transmisie de date se face pe riscul persoanelor vizate. Odată ce sunt primite date personale, CCICJ utilizează proceduri şi măsuri stricte de siguranţă împotriva utilizării neautorizate, nelegale, distrugerii, pierderii accidentale sau divulgării datelor personale.

*Transferurile de date în afara spaţiului UE şi al Zonei Economice-Europene*se pot face *numai* în condiţiile prevăzute de legislaţia specifică naţională şi UE privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestora.

*Prin citirea şi semnarea acestui document contractual, Persoanele vizate confirmă că au fost informate cu privire la drepturile de care beneficiază, conform prevederilor legale aplicabile, respectiv: dreptul de acces, dreptul la rectificare, dreptul la ştergerea datelor, dreptul la restricţionarea prelucrării, dreptul la portabilitatea datelor, dreptul la opoziţie şi procesul individual automatizat.*Totodată, atunci când prelucrarea se realizează pe consimţământ, persoanele vizate au dreptul, de a-şi retrage consimţământul în orice moment în formă scrisă, adresată CCICJ, în condiţiile legislaţiei aplicabile, fără a afecta legalitatea prelucrării efectuate pe baza consimţământului înainte de retragerea acestuia.

De asemenea, persoanele vizate au dreptul de a se opune în orice moment, în mod gratuit şi fără nicio justificare, prelucrării datelor personale în scop de marketing direct, utilizând, dacă este cazul, funcţia de dezabonare inclusă în materialele de marketing.

Pentru celelalte scopuri, persoanele vizate au dreptul de a se opune, în orice moment, în mod gratuit, ca datele cu caracter personal pe care le furnizează către CCICJ să facă obiectul unei prelucrări, cu menţionarea datelor şi scopului avute în vedere, numai pentru motive întemeiate şi legitime, legate de situaţia sa particulară, cu excepţia cazurilor în care CCICJ demonstrează că are motive legitime şi imperioase care justifică prelucrarea şi care prevalează intereselor, drepturilor şi libertăţilor persoanei vizate sau că scopul este constatarea, exercitarea sau apărarea unui drept în instanţă. În caz de opoziţie nejustificată, CCICJ este îndreptăţită să prelucreze în continuare datele în cauză.

*Prin citirea acestui document persoanele vizate au luat la cunoştinţă şi înţeleg faptul că datele cu caracter personal furnizate către CCICJ constituie elemente determinante pentru accesarea serviciilor oferite de CCICJ şi/sau derularea activităţii comerciale/contractuale.*

În cazul în care, persoanele vizate, direct sau prin reprezentant, îşi exercită drepturile menţionate mai sus, în mod vădit nefondat, nejustificat sau excesiv, în special din cauză caracterului lor repetitiv, CCICJ poate:

* fie să perceapă o taxa rezonabilă ţinând cont de costurile administrative pentru furnizarea informaţiilor sau a comunicării sau pentru luarea masurilor solicitate;
* fie sa refuze să dea curs cererii.

De asemenea, în cazul în care persoanele vizate, direct sau prin reprezentant, îşi exercită dreptul de opoziţie în mod vădit nefondat, nejustificat sau excesiv, în special din cauza caracterului lor repetitiv, CCICJ este îndreptăţită să considere Contractul încheiat cu Clientul CCICJ de drept reziliat, fără nicio alta formalitate sau intervenţie a instanţelor judecătoreşti, cu excepţia unei notificări prealabile.

Pentru exercitarea acestor drepturi, dumneavoastră va puteţi adresa responsabilului cu protecţia datelor din cadrul CCICJ cu o cerere scrisă, datată şi semnată la adresa de e-mail: *office@ccicj.ro*sau la următoarea adresa de corespondenţă: str. Horea nr.3, Cluj-Napoca.

*Prin semnarea prezentului document contractual, dumneavoastră confirmaţi că aţi citit, aţi fost informat/tă corect, complet, precis, aţi luat la cunoştinţă, înţelegeţi pe deplin şi sunteţi de acord cu:*

*- prevederile cuprinse în prezentul document;*

*- prevederile cuprinse în Condiţiile generale, tehnice şi de participare ale CCICJ privind protecţia datelor cu caracter personal, condiţii care fac parte integrantă din contract;*

*- faptul că prelucrarea de date cu caracter personal, astfel cum este specificată în legislaţia în vigoare, în prezentul document şi în Condiţiile generale, tehnice şi de participare ale CCICJ va fi efectuată în toate cazurile, atât pentru executarea prezentului contract, îndeplinirea obligaţiilor legale ori pentru realizarea intereselor legitime ale CCICJ, cât şi în baza consimţământului manifestat de dumneavoastră pe baza opţiunii şi prin semnarea acestui document, exprimat în mod expres, neechivoc, liber şi informat, în cazul prelucrării datelor personale în scop de marketing direct;*

*- faptul că CCICJ nu va prelucra datele dumneavoastră personale decât în măsura în care acest demers este necesar scopurilor menţionate în prezentul document şi în Condiţiile generale, tehnice şi de participare ale CCICJ, cu respectarea masurilor legale de securitate şi confidenţialitate a datelor.*

*Condiţiile generale, tehnice şi de participare ale CCICJ privind protecţia datelor cu caracter personal sunt disponibile integral pe website-ul CCICJ.*

|  |  |
| --- | --- |
|  ***Partener*** |  ***CCICJ*** |
|  |  |